UPDATE: Heartrocker ตั้งราคาขาย NFT ตัวละครในเกม 11 ล้านบาท
ล่าสุด Heartrocker นักแคสต์เกมที่มีชื่อเสียงของไทย ก็เป็นหนึ่งในคนที่นำเอาตัวละครที่เป็น NFT จากเกม MIR4 มาประกาศขายด้วย
19 ม.ค. 2565

UPDATE: Heartrocker ตั้งราคาขาย NFT ตัวละครในเกม 11 ล้านบาท /โดย ลงทุนแมน
ในช่วงสัปดาห์ที่ผ่านมา เรียกได้ว่าวงการ NFT ในประเทศไทยกลับมาร้อนแรงอีกครั้ง
หลังศิลปินและบุคคลที่มีชื่อเสียงหลายคน หันมานำศิลปะและผลงานของตัวเองมาลงขายหรือประมูล
ล่าสุด Heartrocker นักแคสต์เกมที่มีชื่อเสียงของไทย ก็เป็นหนึ่งในคนที่นำเอาตัวละครที่เป็น NFT จากเกม MIR4 มาประกาศขายด้วย
โดยตัวละครที่นำมาลงขายนี้ มีชื่อว่า “เขาชื่ออะไร” มีเลเวลอยู่ที่ 115 และมีค่าพลังอยู่ 189,208
ซึ่งเป็นตัวละครที่ปรากฏอยู่บนสตรีมสดของ Heartrocker อยู่บ่อยครั้ง 
ซึ่งก็ได้ถูกนำมาลงขายใน XDACRO ที่เป็นตลาดกลางในการแลกเปลี่ยนไอเทม NFT 
ด้วยมูลค่า 65,000 Wemix คิดเป็นมูลค่าราว 11.4 ล้านบาท (อ้างอิงที่ 1 Wemix เท่ากับ 176 บาท)
แล้ว MIR4 คืออะไร ?
สำหรับเกม MIR4 เป็นเกมประเภท MMORPG หรือเกมที่ให้ผู้เล่นหลายคนเข้ามาเล่นในเวลาเดียวกัน และยังมีระบบ NFT ที่ทำให้ผู้เล่นสามารถสร้างรายได้จากการเล่นเกมได้ เช่น
- การขายไอเทม
- การขายตัวละครในเกม
ซึ่งนอกจากกรณีของ Heartrocker แล้ว ไม่นานมานี้ คลิปไวรัลชื่อดังอย่าง “ชวนถอดรหัสคนรวย” ของคุณเบนซ์ ธนชาติ ศิริภัทราชัย นักเขียนและผู้กำกับชื่อดัง
ที่เป็นเรื่องราวของการสัมภาษณ์ตัวละครที่ชื่อแวน ธิติพงษ์ นักธุรกิจพันล้าน ถึงสูตรความสำเร็จในเชิงล้อเลียนสนุก ๆ ก็ได้ถูกนำมาประมูลบนแพลตฟอร์มซื้อขาย NFT ชื่อดังอย่าง Foundation
โดยในการประมูลนั้น มีการเสนอซื้อเพียงครั้งเดียว และได้ถูกประมูลไปในราคา 5 ETH หรือประมาณราว 510,000 บาท (แต่ที่น่าสนใจคือ บัญชีที่ซื้อมีชื่อว่า @rich_boii ซึ่งมี bio ของบัญชีสอดคล้องกับตัวคลิปว่า “เกิดเป็นลูกคนรวย ถ้าไม่ทำตัวหัว..เกินไป ยังไงก็ซื้อ NFT ได้ครับ”)
จะเห็นได้ว่าในขณะนี้ NFT นั้นได้แทรกซึมเข้าไปในหลาย ๆ วงการ และกลายเป็นโอกาสและช่องทางใหม่ที่ช่วยให้ใครหลายคนสามารถสร้างรายได้ โดยที่อาจมีเทคนิคและลูกเล่นแตกต่างกันไป ขึ้นอยู่กับความสร้างสรรค์ในการสร้างมูลค่า
ซึ่งก็น่าติดตามกันต่อไปว่าจะมีคนมาซื้อตัวละครในเกมจาก Heartrocker ที่ราคา 11 ล้านบาทหรือไม่..
References
-
-